Пра пост перад святам Ражаства Хрыстова ў IV ст.ужо ўзгадваюць Блажэны Аўгусцін, Свяціцель Амвросій Медыяланскі, Папа Рымскі Леў Вялікі, свяціцель Іаан Златавуст. І хаця ў першыя стагоддзі гэты пост быў рознай працягласці ў розных рэгіёнах, тым не менш усюды, ва ўсёй ўсяленскай Царкве хрысціяне рыхтаваліся да свята Ражаства Хрыстовага. Канчаткова працягласць гэтага паста была ўстаноўлена ў 1166 годзе Канстанцінопальскім саборам, дзе прынята было пасціцца ўсім хрысціянам з 14 лістапада па 24 снежня, гэта канешне паводле юліянскага календара, што зараз адпавядае датам з 28 лістапада па 7 студзеня. 6 студзеня - сачэльнік напярэдадні Ражаства Хрыстова, гэта саамы апошні і разам з тым самы строгі дзень посту.